钦定古今图书集成/历象汇编/乾象典/第016卷 > 经济文辑 > 《阴阳不测之谓神论》唐·顾况
## 钦定古今图书集成/历象汇编/乾象典/第016卷 > 经济文辑 > 《阴阳不测之谓神论》唐·顾况

黄帝，建立甲子，考定星历，于是有天地神人之官。少
昊既衰，神人杂扰。颛顼命羲、和，以司天地。三苗、九黎，
不复乱逆。周室既坏，君不告朔。汉道隆兴，方定馀闰。
世时昭昧、君平、季主、张衡、索𬘘、陈训、韩友、卜珝、京房、
管辂、郭璞、干宝、乐房、班固云：“阴阳抱多忌，以为无益。”
嗟乎，古论阴阳，以和神人，以顺风雨，以播稼穑，以除
“灾害。”后之学者，但张恢谲，不自戒慎，以固亲疏之道，
不精逆顺之理，不达性命之分，而裁衣拜官，沐浴剪
爪，征于历日，岂不悖哉！左道乱政，先王无赦。往见术
者，序卜筮之书，及诸家秘诀，七曜九宫，六壬三五复
返，十精飞鸟，天目地耳。计《神汉历》，以天赦母仓为《吉
祥历》，以《云汉》密莫为吉，各生异气。天“竺聿法，复与大
衍有差，吾谁归矣？”又以姓配音，以音配墓，以墓配杀，
此庄惠以荒唐舛驳之论。且黄帝二十五子，得其姓
者十三人，或以地为姓，或以官为姓，或以谥为姓，或
以王父字为姓《士会》，在虞为陶唐氏，在夏为御龙氏，
在商为豕韦氏，在周为唐杜，在晋为范宣子，在随为
随武子，在秦为刘氏女嫁栾腾，为析氏焉。此一人之
身，改姓三，改氏五：范蠡，在陶为朱公，在齐为鸱夷子。
范睢称“张禄先生”，第五伦王伯。〈二字疑〉齐《鲍水》本姓包，
京房本姓“李”，张良之后为留氏，田横之后为王氏。姓
有“两字”、三字、四字、五字，孰先孰后，孰是孰非？长平同
坑，南阳同封，时日或同，吉凶或异。行年本命，其事安
在？周时玉尺，汉代黄钟，河汾鼎气，沉埋自久。不可仰
则其道多门，行则无尽。不如〈疑〉也。是故文字非上学，
上学神听，原其姓也。《集解》：非宗师，宗师受授，扶于理
也。端心静一，神明将至。黄帝遗元珠，罔象得之；汉主
心动，获贯高。襄子心动，得豫让。披发祭野，野人之遗魂，非有阴阳算术之功。涉津无涯，安济所届。释氏五
荫，轮为四生，或居人中，以为鬼神，唯代有佛法，独能
究竟。白云依山，出入自得；飞鸟“以灭，虚空不碍清明
在躬。志气如神，阴阳不测。唯佛而已。”